
Õpilaste arvu suurendamine
Narva Kesklinna Gümnaasiumi klassides
1. Asjaolud ja menetluse käik.

Narva Linnavalitsuse Kultuuriosakonda laekus 01.09.2014. a Narva Kesklinna Gümnaasiumi kiri nr 1.1-19/398, milles teeb õppeasutuse direktor ettepaneku suurendada klasside täitumuse ülemise piirnormi asutuse põhikooli klassides 2014/2015. õppeaastaks. Vastavalt põhikooli- ja gümnaasiumiseaduse § 26 lõikele 1 on klassi täitumuse ülemine piirnorm põhikoolis 24 õpilast. Klasside täitumuse ülemiste piirnormide suurendamisele on Narva Kesklinna Gümnaasiumi hoolekogu nõusoleku andnud ning kõik tervisekaitse- ja ohutusnõuded on täidetud.
2. Õiguslikud alused.

2.1 Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle käesoleva paragrahvi lõikes 1 sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
2.2 Narva Linnavolikogu delegeeris 23.09.2010. a määrusega nr 31 põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.
3. Otsus.
Suurendada õpilaste arvu Narva Kesklinna Gümnaasiumi põhikooli klassides 2014/2015. õppeaastaks järgmiselt:
3.1 1.A, 1.B ja 1.C klassid – 30 õpilast;
3.2 2.A ja 2.C klassid – 31 õpilast;

3.3 2.B klass – 30 õpilast;

3.4 3.A, 3.B ja 3.C klassid – 26 õpilast;

3.5 4.A, 4.B ja 4.C klassid – 26 õpilast;

3.6 5.A, 5.B ja 5.C klassid – 26 õpilast;

3.7 6.A, 6.B ja 6.C klassid – 26 õpilast;

3.8 7.A ja 7.B klassid – 31 õpilast;

3.9 8.A ja 8.B klassid – 30 õpilast;

3.10 9.A ja 9.B klassid – 30 õpilast.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega  sätestatud korras.

